Division of Property
Material: papyrus
Place: Arsinoites
Categories: Vertrag
Aufteilung
Besitz
Testament
Versorgung
Alter
ἔτους τρίτου Τιβερίου Κλαυδίου Καίσαρος Σεβαστοῦ Γερμανικοῦ Αὐτοκράτορος μηνὸς Ἰουλιέως Χοιὰχ πέμπτηι ἐν Τεβτύνι τῆς Πολ[έμων]ος 
μερίδος τοῦ Ἀρσινοείτου νομοῦ. ὁμολογεῖ Ὀρσεῦς ὃς καὶ Ἡρώδης Νεστνήφιος ὡς ἐτῶν ἑξήκοντα πέντε  εὔσημος ὀφθαλμῶι δεξ[ιῶι] καὶ 
ὑποκεχυμένος τὸν ἄλλον ἀριστερὸν ὀφθαλμὸν καὶ οὐληι ὀφρύει ἀριστερᾷ ἄκρᾳ παρὰ ταρσὸν μεμερικέναι μετὰ τὴν ἑαυτοῦ τελευ[τὴν] τοῖς 
γεγωινώσι αὐτῶι ἐξ ἧς σύνεστιν γυναικὸς Ταορσεῦτος τῆς Πάτρωνος ὑειοῖς Νεστνήφι τῷ καὶ Ἰσχυρίωνι καὶ Παποντῶτι καὶ [Ἐ]σ[ού]ρι καὶ 
Τααπολλῶτι τοῖς τεσσαρεσι  τῶι μὲν Ἰσχυρίωνι τῷ καὶ Νεστνῆφι τὸν ὑπάρχοντα αὐτῶι Ὀρσεῦτι τῷ καὶ Ἡρώδηι περὶ  τῆς αυτῆς 
μερίδος ἐν τῇ κυληι λεγωμένῃ κλήρου κατυ
Ὀρσεῦς ὡς  ξε οὐλ φρυει 
ἀριστερᾷ ἄκρᾳ παρὰ 
ταρσὸν καὶ εὔσημος 
δεξιὸν ὀφθαλμὸν 
καὶ ὑποκεχυμένος 
το ἀριστερῶι ὀφθαλμ 
Νεστνῆφις ὡς  μ οὐλὴ 
ποδὶ ἀριστερῶι.
Ὀρσηυοῦς ὃς καὶ Ἡρώδης Νεστνήφιος ὁμολογῶ μεμερικέναι μετὰ τὴν ἐμὴν τελευτὴν τοῖς προγεγραμμένοις μου ὑειοῖς Νεστνήφι τῶι καὶ Εἰσχυρίωνι [καὶ] Παποντῶτι 
καὶ Ἐσούρι καὶ Τααπολλῶτι τοῖς τέσσαρσι  γεγονόσι μοι ἐκς ἧς σύνειμι ἐνγράφως γυναικι Ταορ[σ]ηῦτος τῆς Πάτρωνος τῷ μὲν Εἰσχυρίωνι τῶι καὶ [Ν]εστνήφει 
τον ὑπαρχοντα μοι περὶ Θεοιγονίδα ἐν τῇ κοίλῃ λεγομένῃ κλήρου κατοικικοῦ ἀρούρας δύο  ἠι ὅσαι ἐὰν ὦσι ἐν μιᾷ  σφραγῖδι· ὧν γίτονες νότου πρότερον Ἡρακλίδου 
τοῦ Ἡρακλίδου κλῆρος νυνεὶ δὲ ἑτέρων, βορρᾶ Χαιρῆ τοῦ Μιηῦτος κλῆρος, λιβὸς Σουήρεως τῆς Χράτου κλῆρος, ἀπηλιώτου Νεστνήφιος τοῦ ἀδελφοῦ μου 
κλῆρος. καὶ ὁμολογῶ αὐτῷ Νεστνήφι τῷ καὶ Εἰσχυρίωνι κατὰ τὸ τέταρτον μέρος τῶν ὑπαρχόντων μοι ἐν κώμῃ Ταλὶ τῆς αὐτῆς μερίδος οἰκοπέδων 
πάντων κοινῶν καὶ ἀδιαιρέτων, ὧν αἱ γιτνίαι καὶ τῶν οἰκοπέδων διὰ τῶν προκτήσεων δηλοῦνται· καὶ τῶι αὐτῷ ὁμοίως κατὰ τὸ τρίτον μέρος ὧν ἐὰν 
καταλίψω ἐπιπλόων καὶ ἐνδομενεας καὶ ἐνοφιλομενην πάντων καθʼ ὃν δήποτε οὖν τρόπον. καὶ ὁμοίως ὁμολογῶ μεμερικέναι μετὰ τὴν ἐμὴν τελευ
τὴν καὶ τοῖς προγεγραμμένοις Παποντῶτι καὶ Ἐσούρι καὶ Τααπολλῶτι ἑκάστου αὐτῶν ὁμοίως κατὰ τὸ τέταρτον μέρος μόνων τῶν οἰκοπέδων 
καὶ τῶι Παποντῶτι καὶ Ἐσούρι ὁμοίως κατὰ τὸ τρίτον μέρος ὧν ἐὰν καταλίψω ἐπιπλόων καὶ ἐνδομενεας καὶ ἐνοφιλομένων καθʼ ὃν δήποτε οὖν 
τρόπον, καὶ τοῖς αὐτοῖς δυσὶ  Παποντῶτι καὶ Ἐσούρι ὁμοίως ἑκάστῳ αὐτῶν ἀργυρίου δραχμὰς ἑκξήκοντα , ἃς καὶ ἀποδώσι αὐτοῖς ὁ Ἰσχυρίων ὃς καὶ 
Νεστνῆφις ἐκ τοῦ ἰδίου ἐν τῶι ἐὰν τελευτήισωι ἔτι ἄνευ πάσης ὑπερθέσεως καὶ εὑρησιλογίας. ὁ δʼ αὐτὸς Ἰσχυρίων ὃς καὶ Νεστνῆφις μετρήσει καὶ 
διαγράψι τὰ ὑπὲρ τῶν ἀρουρῶν δύο  δημόσια ἅπαντα καὶ χορηγήσι μοι ἐφʼ ὃν χρόνον περίειμι ἀπὸ τοῦ νῦν καθʼ ἔτος ὁ αὐτὸς Νεστνῆφις ὃς καὶ 
Ἰσχυρίων ἀεὶ ἐν μηνὶ Δρουσιλλέωι εἰς λόγον τροφέων καὶ μετρημάτων πυροῦ νέου καθαροῦ ἀδόλου ἀρτάβας δέκα δύο  μέτρῳ ἑξαχοινίκῳ 
τοῦ ἐν Ταλὶ ἑρμηνέως, καὶ καθʼ ἔτος εἰς λόγον εἱματισμοῦ καὶ ἐλαίου καὶ δαπάνης ἀργυρίου δραχμὰς δέκα δύο , καὶ ὧν διαγράψι τὰ ὑπὲ[ρ] ἐμοῦ δημόσια ἅπαντα 
αὐλητικῆς τε καὶ πρὸς μουσικάν. ἐφʼ ὃν δὲ χρόνον περίειμι μὴ ἔχιν με τὸν Ὀρσέα τὸν καὶ Ἡρώδην τὴν  πωλῖν τι τῶν προκιμένων 
ὑπαρχόντων πάντων μηδʼ ὑποτίθεσται μηδὲ ἐκσαλλοτριοῖν μηδὲ ἑτέροις τέκνοις ἀπομερίσαι εἰ μὴ τοῖς προγεγραμμένοις. τὰ δὲ παρὰ ταῦτα παραν[ο]
μηθησόμενα ὑπʼ ἐμοῦ συνχωρῶ ἄκυρα καὶ ἀπρόσδεκτα εἶναι καθὼς πρόκιται. ἔγραψεν ὑπὲρ αὐτοῦ Μενέμαχος Ἀλεξάνδρου διὰ τ[ὸ] μὴ [εἰ]δέ
ναι αὐτὸν γράμματα.